…………… (sz.) napirend

**E L Ő T E R J E S Z T É S**

1. **A Képviselő-testület 2024. január 30-i rendes ülésére**

**Tárgy: A** Fény Utcai Piac Kft. alapító okirat módosítása

|  |  |
| --- | --- |
| **Készítette:** | .…………………………………………….. |
|  | Mihalik Zoltán |
|  | ügyvezető igazgató s.k. |

|  |  |
| --- | --- |
| **Látta:** | ……………………………………………… |
|  | dr. Szalai Tibor |
|  | jegyző |
|  | ……………………………………………… |
|  | dr. Silye Tamás |
|  | jegyzői igazgató |

A napirend tárgyalása zárt ülést nem igényel.

**Tisztelt Képviselő-testület!**

A Fény Utcai Piac Kft. Alapító Okiratának módosítása az alábbi okok miatt indokolt.

1. A Képviselő-testület az 508/2023.(XII.14.) határozatával a Fény Utcai Piac Kft. Felügyelő Bizottságából visszahívta Aracsi Istvánné tagot és helyette az 509/2023.(XII.14.) határozatával **Kántor Bence Istvánt** választotta meg a **felügyelő bizottsági tagok sorába.**
2. A társaság **ügyvezetőjének lakcím adataiban** **is változás történt.**
3. A Fény Utcai Piac Kft. korábbi **tevékenységi köreit** - a Buda Bolt webshop elindítása miatt - új tevékenységi körökkel kellett kibővíteni.

TEÁOR 4771 Ruházat kiskereskedelem

TEÁOR 4782 Textil, ruházat, lábbeli piaci kiskereskedelme

TEÁOR 4789 Egyéb áruk piaci kiskereskedelme

TEÁOR 4791 Csomagküldő, internetes kiskereskedelem

TEÁOR 4799 Egyéb nem bolti, piaci kiskereskedelem

A Tisztelt Képviselő-testület egyetértésével a Társaság Alapító Okiratában a képviselő-testületi határozatot követően a 11.2. (FB tag változás), a 8.1. (ügyvezető személyes adatai) és a 3. pont (tevékenységi körök) pontjaiban a módosítások átvezetésre kerülnek.

Kérem a Tisztelt Képviselő-testületet a határozati javaslatot elfogadni szíveskedjen!

**Határozati javaslat**

A Képviselő-testület, mint a Fény Utcai Piac Beruházó, Szervező és Üzemeltető Kft. (székhely: 1024 Budapest, Lövőház utca 12.; cégjegyzékszám: 01-09-566703; képviseli: Mihalik Zoltán ügyvezető) alapítója, alapítói határozattal úgy dönt, hogy a Fény Utcai Piac Kft. Alapító Okiratát jelen határozat melléklete szerinti tartalommal elfogadja, és egyúttal felhatalmazza a Polgármestert a módosításokkal egységes szerkezetbe foglalt Alapító Okirat aláírására.

A Képviselő-testület felkéri a Polgármestert, hogy a Társaság ügyvezetőjét értesítse a szükséges intézkedések megtétele érdekében.

**Felelős**: Polgármester

**Határidő**: 2024. február 29.

*A határozati javaslat elfogadásához egyszerű többségű szavazati arány szükséges.*

**Budapest, 2024. január 22.**

 **dr. Varga Előd Bendegúz**

 alpolgármester